CELEX: 
Language: et
Date: 2018-02-07 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2017/625, asutades ELi referentlaborid taimekahjustajate jaoks

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määruse (EL) 2017/625 (mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine) (ametliku kontrolli määrus)
                  1
                artikli 92 lõikes 4 on sätestatud, et komisjon võtab kõnealuse määruse täiendamiseks vastu otsuse Euroopa Liidu referentlaborite asutamise kohta artikli 144 kohase delegeeritud õigusaktiga. 
            
            
               Ametlike kontrollide ja muude ametlike toimingute tõhusus on pädevate asutuste jaoks esmatähtis selleks, et nad saaksid võtta piisavaid ja õigeaegseid meetmeid karantiinsete taimekahjustajate vastu määruse (EL) 2016/2031 (mis käsitleb taimekahjustajatevastaseid kaitsemeetmeid)
                  2
                artikli 3 tähenduses, samuti taimekahjustajate vastu, kes ei ole liidu karantiinsete taimekahjustajate loetellu kantud, kuid võivad kõnealuse määruse artikli 30 lõike 1 kohaselt vastata nimetatud loetellu kandmise tingimustele. See tõhusus sõltub ka ametlike laborite kasutatavate analüüsi-, uuringu- või diagnoosimeetodite kvaliteedist, ühtlusest ja usaldusväärsusest ning analüüside, uuringute või diagnoosimise tulemustest. Lisaks tuleb kasutatavaid meetodeid eespool nimetatud eesmärgi saavutamiseks ajakohastada ja vajaduse korral täiustada. 
            
            
               Seega tuleks asutada Euroopa Liidu referentlaborid, et aidata kaasa taimekahjustajate analüüsimiseks, uurimiseks või diagnoosimiseks kasutatavate meetodite täiustamisele, valideeritud meetodite väljatöötamisele, ametlike laborite töö koordineerimisele ja abistamisele ning nende meetodite väljaarendamisel või kasutamisel praktiseeritavate ühtsete tavade edendamisele. 
            
            
               Asjakohase spetsialiseerumise tagamiseks tuleks Euroopa Liidu referentlaborid luua konkreetsete taimekahjustajate kategooriate jaoks. Nende kategooriate puhul tuleks arvesse võtta taimekahjustajate laadi ja bioloogiat, samuti nende liigitust, nagu see on sätestatud direktiivi 2000/29/EÜ
                  3
                I lisa A osas ja II lisa A osas. Seda silmas pidades tuleks luua Euroopa Liidu referentlaborid järgmiste taimekahjustajate kategooriate jaoks: putukad ja lestad, ümarussid, bakterid, seened ja munasseened ning viirused, viroidid ja fütoplasmad (mis on ajakohastatud mõiste „mükoplasmade“ kohta, millele on osutatud kõnealuses direktiivis).
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Käesoleva delegeeritud õigusakti eelnõu üle toimus parema õigusloome portaalis 12. detsembrist 2017 kuni 9. jaanuarini 2018 avalik konsultatsioon. Kokku saadi kolm vastust, mis on üldsusele kättesaadavad ning mida võeti arvesse
                  4
               . 
            
            
               Komisjon konsulteeris ametliku kontrolli eksperdirühmaga 29. mail 2017 ja 15. detsembril 2017.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusaktiga luuakse määruse (EL) 2017/625 artikli 92 lõike 4 kohaselt Euroopa Liidu referentlaborid taimekahjustajate jaoks. 
            
            
               KOMISJONI DELEGEERITUD MÄÄRUS (EL) …/…,
            
            
               7.2.2018,
            
            
               millega täiendatakse Euroopa Parlamendi ja nõukogu määrust (EL) 2017/625, asutades ELi referentlaborid taimekahjustajate jaoks
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  5
                eriti selle artikli 92 lõiget 4,
            
            
               ning arvestades järgmist:
            
            
               (1)Pädevad asutused peavad võtma piisavaid ja õigeaegseid meetmeid karantiinsete taimekahjustajate vastu Euroopa Parlamendi ja nõukogu määruse (EL) 2016/2031
                  6
                artikli 3 tähenduses, samuti taimekahjustajate vastu, kes ei ole liidu karantiinsete taimekahjustajate loetellu kantud, kuid võivad kõnealuse määruse artikli 30 lõike 1 kohaselt vastata nimetatud loetellu kandmise tingimustele. Ametlike kontrollide ja muude ametlike toimingute tõhusus, mis tagab kooskõla liidu õigusaktidega, on selles suhtes esmatähtis.
            
         
         
            
               (2)See tõhusus sõltub kooskõlas määruse (EL) 2017/625 artikli 37 lõikega 1 määratud ametlike laborite kasutatavate analüüsi-, uuringu- või diagnoosimeetodite kvaliteedist, ühtlusest ja usaldusväärsusest ning nende ametlike laborite tehtud analüüside, uuringute ja diagnoosimiste tulemustest. 
            
            
               (3)Neid meetodeid tuleb ajakohastada ja vajaduse korral parandada, et tagada nende abil saadud analüüsi-, uuringu- ja diagnostiliste andmete kvaliteet, ühtlus ja usaldusväärsus.
            
            
               (4)Eelnevate nakatumiste korral võetud meetmed näitavad, et kooskõlas määruse (EL) 2017/625 artikliga 37 määratud ametlikel laboritel oleks kasu kooskõlastamisest ja abist, mis võimaldaks parandada ja edendada kõnealuste laborite kasutatavate analüüsi-, uuringu- või diagnoosimeetodite väljaarendamisel või kasutamisel ja tulemuste tõlgendamisel praktiseeritavaid ühtseid tavasid.
            
            
               (5)Euroopa Liidu referentlaborid tuleks seega luua selleks, et aidata kaasa analüüsi-, uuringu- või diagnoosimeetodite parandamisele ja ühtlustamisele, valideeritud meetodite väljatöötamisele ja kõnealuste ametlike laborite koordineeritud abistamisele.
            
            
               (6)Asjakohase spetsialiseerumise tagamiseks tuleks iga konkreetse taimekahjustajate kategooria jaoks luua üks konkreetne Euroopa Liidu referentlabor. Nende kategooriate puhul tuleks arvesse võtta taimekahjustajate laadi ja bioloogiat, nagu seda on kajastatud nende liigitamisel nõukogu direktiivi 2000/29/EÜ
                  7
                I lisa A osas ja II lisa A osas. Seda silmas pidades tuleks luua Euroopa Liidu referentlaborid järgmiste taimekahjustajate kategooriate jaoks: putukad ja lestad, ümarussid, bakterid, seened ja munasseened ning viirused, viroidid ja fütoplasmad (mis on ajakohastatud mõiste „mükoplasmade“ kohta, millele on osutatud kõnealuses direktiivis).
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Käesolevaga luuakse Euroopa Liidu referentlaborid karantiinsete taimekahjustajate jaoks Euroopa Parlamendi ja nõukogu määruse (EL) 2016/2031 artikli 3 tähenduses ning taimekahjustajate jaoks, kes ei ole liidu karantiinsete taimekahjustajate loetellu kantud, kuid võivad kõnealuse määruse artikli 30 lõike 1 kohaselt vastata nimetatud loetellu kandmise tingimustele, võttes sealjuures aluseks nõukogu direktiivis 2000/29/EÜ sätestatud kategooriad.
            
            
               a)ELi referentlabor putukate ja lestade jaoks;
            
            
               b)ELi referentlabor ümarusside jaoks;
            
            
               c)ELi referentlabor bakterite jaoks;
            
            
               d)ELi referentlabor seente ja munasseente jaoks;
            
            
               e)ELi referentlabor viiruste, viroidide ja fütoplasmade jaoks.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 7.2.2018
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).
               
               
                  
                     (2)
                  
                        Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4).
               
               
                  
                     (3)
                  
                        Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
               
               
                  
                     (4)
                  
                        https://ec.europa.eu/info/law/better-regulation/have-your-say_et
               
               
                  
                     (5)
                  
                        ELT L 95, 7.4.2017, lk 1.
               
               
                  
                     (6)
                  
                        Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4).
               
               
                  
                     (7)
                  
                        Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).